                          Podučavanje Fa na Konferenciji u Chicagu 2004.g.   

(Li Hongzhi, 23. svibnja, 2004.g.)


Dobar dan! (Ljudi odgovaraju: "Dobar dan, Učitelju!")

Rekao sam prije, kada cjelokupno Fa – ispravljanje krene dalje i eliminira zlo i kada pomognete ljudima da nas sve više i više shvate, tako što im objašnjavate istinu, da će tada zlih bića biti sve manje i manje. Iako stare sile više ne postoje, stvari koje su one aranžirale u Tri Sfere, još uvijek imaju efekta. Drugim riječima, iako je sada zlih bića malo ostalo, i danas se ljudi kao cjelina brzo bude, zlo neće samo tako prestati. U ovom periodu, prije nego se zla bića konačno i potpuno unište, ona još uvijek igraju ulogu i još uvijek su tako zla – samo što je njihova moć danas smanjena i što postoji manje mjesta gdje oni  mogu činiti zlo.

Sada, pored vlastitog, osobnog kultiviranja Dafa učenika, trebate mnogo raditi na objašnjavanju istine. Stoga mislim da je za Dafa učenike objašnjavanje istine postao jedinstven put kultiviranja za vas, današnje kultivatore. To se nikada prije nije dogodilo. I to se može nazvati veličanstvenim podvigom potvrđivanja Fa i spašavanja osjećajnih bića u vremenu Fa-ispravljanja. Poznato vam je, kada su se u prošlosti ljudi kultivirali da su jedino težili svom osobnom Ispunjenju. Ali stvari koje Dafa učenici imaju pred sobom su značajne. Znate, rekao sam mnogo puta, da niti jedan čovjek u današnjem svijetu nema obično porijeklo. Ako nitko od njih nije običnog porijekla, onda  ljudi koje spasite, životi koje spasite, osjećajna bića koja spasite nisu obična bića i to nije nešto što običan kultivator može učiniti. Samo Dafa učenici današnjeg perioda Fa-ispravljanja mogu to uraditi kada potvrđuju Fa i jedino su oni dostojni to raditi i jedino je njima to dozvoljeno raditi. Drugim riječima, povijesna odgovornost koju nosite je značajna i vi postavljate temelj za budućnost.

Znate, ono što Fa-ispravljanje obavlja nad svim u kozmosu nalazi se u svojoj završnoj fazi. Ali u ove Tri Sfere još postoje veoma, veoma konačna bića visokog nivoa, i njihovo postojanje ima podvojen utjecaj, tako da zla [bića] još uvijek mogu činiti zlo u svijetu. Iako su Tri Sfere sićušne  u usporedbi sa golemim kozmosom, odgovaraju mu, slično kao što bi i žarišna točka kozmosa. Iako je ova Zemlja sićušna i premda su bića s kojima se bavimo, bića najnižeg nivoa u kozmosu – ljudska bića koja su slična bogovima i imaju vanjski izgled bogova – pa čak i metoda kojom se vi kultivirate počinje najnižom metodom kultiviranja u kozmosu, vaša je misija ogromna. 

Kada su Dafa učenici objašnjavali istinu, spasili ste mnoga bića koja su trebala biti spašena, ali to nije dovoljno. U stvari, to što ste postigli do sada još uvijek je ograničeno, i izražavajući se  brojčano razmjera je još uvijek prilično mala. Naročito Dafa učenici u Kini imaju najveću odgovornost. Glavno tijelo Dafa učenika je u Kini, i zato Dafa učenici tamo moraju čak još bolje djelovati, kroz naučene lekcije, trebaju postati racionalniji i razboritiji, i činiti stvari još ispravnije; oni bi trebali omogućiti da više osjećajnih bića bude spašeno; i oni bi trebali imati učinak glavnog tijela Dafa učenika. Sve što Dafa učenici čine u drugim područjima vrti se oko glavnog Dafa tijela u Kini, i obuzdava zli progon, umanjuje pritisak na Dafa učenike u Kini, i pomaže Dafa učenicima u Kini da objašnjavaju istinu. Općenito, gledajući na situaciju Dafa učenika koji potvrđuju Fa kao cjelina, u periodu Fa-ispravljanja Dafa učenici su u suštini odigrali ulogu Dafa učenika. 

Naravno, još uvijek postoji mali broj ljudi koji su iznimke, i uvijek je bilo ljudi koji nisu marljivi, pošto, naposlijetku, postoje tri različite situacije sa Dafa učenicima. Prva je gdje su davno sklopili sporazum sa Učiteljem da dođu ovdje, a druga je gdje su uspostavili karmičku vezu u povijesti – ljudi koji su uspostavili karmičku vezu sa mnom u različitim povijesnim razdobljima. A treća grupa su oni koji su ušli u ovom periodu kada sam objavio Fa i širom otvorio vrata; oni su imali dobru osnovu, i djelovali su  prilično dobro i kao da bi mogli uspjeti. Međutim u stvarnosti, njihovo ponašanje nije bilo baš zadovoljavajuće. Čak i danas postoje ljudi koji se u svom privatnom životu uopće ne ponašaju kao kultivatori, i što se takvih ljudi tiče, nebitno koliko mnogo stvari uradili, vi ne možete doći do Ispunjenja. Dok [Dafa učenici] objašnjavaju istinu, [neki ljudi] rasipaju novac koji su Dafa učenici uštedjeli i sačuvali za izradu materijala. Uvijek sam vam govorio da u svemu što radite prvo mislite na druge, ali da li vam to čak i prolazi kroz glavu kada koristite novac i imetak Dafa učenika? Zlo koristi i najmanje vaše praznine i strašno se odražava u svakoj vašoj pojedinoj rečenici i djelu. Za što god da ste privezani, to je ono što će zla bića jačati i kada se vaš um isključi, učinit će vas nerazumnima. Svi se zalažu za Dafa, a ipak neki ljudi besramno traže naknadu  od drugih učenika. Da li se ti kultiviraš? S kime pregovarate o uvjetima? Gdje je vaše ponašanje kao kultivatora? I kako ćete razviti kultivatorske moćne-vrline? Mislite li da vas Učitelj vodi u neke političke stvari običnih ljudi? Postoje također ljudi koji nisu bili razboriti ili pribrani, oni nisu pažljivi po pitanju sigurnosti, i čak još i manje paze na sigurnost drugih ljudi. Prije, kada je ova [treća] grupa učenika  pristupila u redove Dafa učenika, znalo se da će oni kada dožive kušnje, kada dožive nevolje, i kada se njihova ogromna karma smanji i ukloni, njihovi testovi biti teški; ali tada se nije znalo da li će oni moći uspjeti. Naravno, ta grupa nerazumnih ljudi je mala.

Promatrajući trenutačnu situaciju, mislim da je većina njih u osnovi u redu, ali još uvijek postoje oni koji ipak nisu, koji na Fa gledaju na ljudski način, koji na progon Dafa učenika gledaju na ljudski način, i na tri stvari koje Dafa učenici trebaju raditi gledaju na ljudski način. I to naročito onda kada treba informirati ljude o istini, još uvijek ima mnogo onih kojima to nije prioriteno. Ovdje uglavnom govorim o učenicima u Kini. Ispravne misli nekih učenika još uvijek su neadekvatne i oni nisu u stanju dati prioritet informiranju ljudi o činjenicama. I tijekom progona neki ljudi su čak imali veoma loš utjecaj; ponekad im je to jasno ali ubrzo im se opet sve pomuti. Ljudska bića... bez obzira na to odkuda vi potječete, i bez obzira kakva je vaša osnova, jednom kada dođete u ovo ljudsko mjesto vi ste ušli u svijet obmane, i za nekoga je doista teško istupiti iz ovog lažnog stanja ljudskog društva i ove lažne kulture koju su stvorile stare sile. Ali istovremeno, nije svako biće u potpunosti u zabludi, budući da ono još ima i svoju svjesnu stranu i još ima temeljnu osnovu svog bića koja je zasnovana na njegovoj vlastitoj, urođenoj prirodi. Sve ove stvari mogu imati pozitivan učinak i trebale bi imati vrlo dobar učinak. Drugim riječima, vi biste trebali imati ispravne misli. Što se tiče djelovanja u stvarnosti, primijetio sam da su neki ljudi djelovali vrlo slabo. Ali, vi znate zbog čega je Učitelj došao ovamo? U vezi Fa-ispravljanja, smisao mog pojavljivanja je ništa drugo osim da spasim sva bića, a to uključuje i ljude u svijetu, ljude na zemlji. (Aplauz) Dakle [Ja] moram spasiti one koji mogu biti spašeni. Način na koji ja gledam na stvari se razlikuje od načina na koji vi ili ljudi u svijetu to čine. Kada ljudsko biće vidi da je netko pogriješio, on to smatra gotovo neoprostivim. Ali ja tako ne gledam na stvari. Ja sveobuhvatno gledam na cjelokupno biće, i čak kada postoji samo jedna nit nade, ja ću mu dati nadu. (Aplauz)

Neki svakodnevni ljudi kažu: "Ne posjeduje li vaš Učitelj velike sposobnosti? Zašto on ne učini ovo ili ono?" Stvari nisu takve kako oni misle. Čovjekove Istinske Misli određuju tko će od njih biti uništen, i da, oni mogu biti uništeni jednim mahom ruke. Ali zašto sam ja ovdje došao? Zašto sam toliko trpio za sva bića? [Da sam tako to učinio,] ne bi li sve što sam učinio bilo uzaludno? Bića na zemlji se podudaraju s kozmosom i podudaraju se s glavnim stvarima, znači ovo je žarišna točka, i kada osoba zgriješi to nije pitanje griješenja jedne osobe - razmislite o ovome, to bi lako moglo obuhvatiti ogroman kozmički sustav. Ako je to tako, onda kada je uništeno jedno biće, možda je uništen ogromni kozmički sustav. U nekim slučajevima to ide i dalje od ovoga, zato što u slučaju da se biće na zemlji ogriješilo, onda  [što je s] onima koji su ga iskoristili, koji su to uredili, koji su manipulirali s njim, koji su ga je poticali, čiji faktori su odigrali ulogu... u tome što se dogodilo uključeno je ne samo jedno kozmičko tijelo, ili dva kozmička tijela, već ogromna kozmička tijela, koja su sva odgovorna za to. To je zakon kozmosa! I to je temeljni standard prema kojem Fa-ispravljanje kozmosa pozicionira sva bića. Kada netko učini loša djela u ovom ljudskom prostoru, i ako vi progonite samo ljudsko biće, ljudsko biće ne može snositi punu odgovornost, i bez obzira u kojoj mjeri ga vi uništite ono ne može snositi punu odgovornost, budući da to nije jednostavan problem ljudskog bića koje je griješilo – već to proizlazi iz umiješanosti faktora bića visokih nivoa.

Ali s druge strane, ukoliko se čovjekove ispravne misli stvarno pojave, i on postane razborit, onda kada želi nešto učiniti, bića visokih nivoa će i na tu čovjekovu stranu, također, gledati. Ako čovjek uistinu želi činiti dobro, onda ga nitko nema pravo tjerati da čini grijehe, i bilo tko da to učini bit će oboren. Kada  glavno tijelo jednog bića može imati pozitivan učinak, onda čak i ako je to biće u prošlosti postalo loše, njegovi grijesi se mogu smanjiti, jer kriterij Fa-ispravljanja za cjelokupni kozmos je da se gleda na stav bića prema Fa-ispravljanju. Cjelokupno stanje ljudskih bića na zemlji kontrolirano je od strane viših sfera, tako da ponašanje ljudskih bića [, s druge strane,] utječe  na te više sfere pa čak i na još više razine.  

Mnogi učenici imaju sposobnost vidjeti neke scene i situacije, ali zapravo, reći ću vam da su sve to specifične manifestacije određenih bića na različitim nivoima u golemom kozmosu – sve su to manifestacije tih različitih života i različitih bogova individualnih bića. Ali ono što je najvažnije su manifestacije njihovih golemih Kraljeva Glavnog Tijela koji obično mnogo znaju o istinskoj situaciji i čije se manifestacije razlikuju od manifestacija njihovih određenih bića. To što neki učenici vide nisu manifestacije Glavnih Tijela. Stoga za naše Dafa učenike, objašnjavanje istine u stvarnosti daleko nadilazi vaše osobno kultiviranje. Svojim osobnim kultiviranjem, vi jedino idete ka ispunjenju jednog bića, dok vaša uloga u spašavanju ljudskih bića vodi ka ispunjenju velikog mnoštva Glavnih Tijela bića, beskonačnog broja bića, i čak i većih kozmičkih tijela - to što nosite na svojim plećima, je tako veliko!
Naravno, mi ne priznamo ništa od tih stvari koje su uredile stare sile – Ja kao vaš učitelj ih ne priznam, i naravno Dafa učenici ih također ne priznaju.(Aplauz) Ali naposlijetku, oni su učinili što su htjeli učiniti, utoliko postoji razlog više za Dafa učenike da još bolje rade i kultiviraju se dobro dok spašavaju sva bića. Kada tijekom svog kultiviranja naiđete na patnje, vi morate kultivirati sebe i tražiti unutar sebe – to ne znači priznavanje patnji koje su aranžirale stare sile i pokušavati biti dobar usred patnji koje su one uredile, to nije takav slučaj. Mi negiramo čak i samu pojavu starih sila i svega što su one uredile; mi čak ne priznamo ni njihovo postojanje. Mi temeljno negiramo sve njihove stvari, u potpunosti, i upravo, stvari koje činite dok ih negirate i otpuštate su moćna vrlina. To ne znači da se vi kultivirate usred nevolja koje su one kreirale. Čak što više, vi ste tu da idete ispravno svojim putem dok ih ne priznajete, ne priznajući čak ni uklanjanje pojavnih oblika njihovih iskušenja. (Aplauz) Dakle promatrajući to iz ovog ugla gledanja, to što mi trebamo raditi je da potpuno negiramo stare sile. Dafa učenici i ja čak ne priznajemo ni pojavu njihovih posljednjih očajnih pokušaja. 

U kozmosu postoji zakon za koji svi vi znate, a to je, da sva bića moraju snositi odgovornost za sve dobre i loše posljedice koje su prouzročila kroz povijest. Onoliko koliko Dafa učenici ulože u eliminiranje cjelokupnog progona kojeg su uredile stare sile, toliko će Dafa učenici i dobiti. Čak i prosječnom, običnom biću će, nakon što preuzme odgovornost za svoja dobra i loša djela, u budućnosti biti nadoknađeno za sve što je akumuliralo. Cjelokupan progon i patnja kojima su Dafa učenici bili izloženi tijekom ovog progona rezultirat će u većoj slavi dodijeljenoj Dafa učenicima u budućnosti povijesti. Takva vrsta slave je nešto što nikada nije postojalo za niti jedna bića u kozmosu od početka vremena, jer Dafa učenici su učenici koje je Dafa iskalila tijekom perioda Fa-ispravljanja i oni su dio Fa-ispravljanja. Ovaj konkretan događaj je uzdignuo Dafa učenike na vrlo visoku poziciju. Osim toga, oni su Dafa učenici koji su izravno spašeni od Učitelja. 

Ova situacija sama po sebi donosi veliku čast, stoga Dafa učenici trebaju biti dostojni takve časti. Ali sada kad vam je Učitelj ovo rekao, nemojte se ponašati i raditi, kao da ste opet nešto shvatili, tako da bi neki od vas mogli smjesta prestati sa svim ostalim aktivnostima i usredotočiti se isključivo na Dafa stvari i ne raditi ništa osim Dafa stvari. U tom slučaju stare sile bi vas mogle iskoristiti, jer ono što one i čine je iskorištavanje vaših praznina. Ovo što danas govorim Dafa učenicima da rade je to da se kultiviraju među svakodnevnim ljudima na način koji je prilagođen svakodnevnim ljudima, što je više moguće. Vi ne možete ići u krajnosti. Vi samo budite uporni tako da u potpunosti ispunite svoju ulogu Dafa učenika kada potvrđujete Fa. Pred vama je mnogo, mnogo izazova; osim da dobro radite stvari da bi potvrđivali Dafa, u ovom svijetu, vi također trebate održavati odnose s drugim ljudima, s vašom obitelji, i u društvu. To je teško. Teško je to, ali to je put kojim Dafa praktikanti moraju ići.

Rekao sam vam davno da ja ovo radim u dvije faze. Da sam ovo završio u jednom koraku, tada bi nevolja bila globalna. Postojale bi milijarde Dafa učenika koji su dobili Fa, ali bi također bilo i mnogo njih koji bi igrali negativnu ulogu; bilo bi ih najmanje u stotinama milijuna, što bi učinilo ovu nevolju proširenom svuda po svijetu. Da je to urađeno na taj način, cijeli svijet bi bio obuhvaćen, i to nitko ne bi mogao izbjeći. Svaka pojedina osoba, svako pojedino biće bi moralo zauzeti stav u tom jednom ciklusu – oni koji se mogu kultivirati, oni koji mogu iskoračiti, oni koji se suprotstavljaju tome, oni koji različito gledaju na to... svi bi oni zauzeli određen stav. Onda, da ste imali milijarde ljudi koji bi se svi odjednom došli kultivirati u Dafa, i da se nije pristupilo na ovaj način kultiviranju, da ste imali milijarde ljudi koji napuštaju sekularni svijet da bi se posvetili kultiviranju, to bi za ljudski svijet bila katastrofa, i to bi bilo neodgovorno prema čovječanstvu i prema Fa na ovom nivou. Iako sam ja to podijelio u dvije etape i te se stvari nisu dogodile, zar u budućnosti neće biti masa ljudi koja će  kultivirati Dafa? Dakle, ovakav pristup kultiviranju mogao bi upravo biti put ostavljen budućim masama kultivatora. 

Vezano uz odgovornosti Dafa učenika, postoje još mnoge stvari koje treba uraditi još dublje, naročito se to odnosi na objašnjavanje istine. Učiniti bolje posao informiranja ljudi o istini još dublje je povezano za dobijanje Fa ljudi u budućnosti, povezano je sa spašavanjem svih bića, povezano je sa negiranjem starih sila, povezano je sa eliminiranjem zla i ovog progona, i povezano je s vašim vlastitim Ispunjenjem. U stvari neki učenici uistinu nisu baš dobro radili u tom pogledu; mnogi učenici u Kini još uvijek smišljaju svakakve isprike jer nisu iskoračili; ima i onih koji su bili "transformirani" i koji se zbog toga stide, i tako osramoćeni oni ne mogu dići glavu i  iskoračiti, i obeshrabreni su. Zatim postoji i izvjestan broj ljudi koji također nisu iskoračili čitavo vrijeme, ali se skrivaju kući i čitaju [Dafa] knjige, i čak izmišljaju izgovore za to, dok uistinu djeluje njihov strah. Nadam se da će drugi Dafa učenici u Kini pomoći ovim ljudima i pozvati ih da iskorače i da također čine ono što Dafa učenici trebaju činiti. Ova stvar još nije završila, stoga to za svako biće još uvijek predstavlja priliku i šansu. 

Način na koji bogovi gledaju na ovo, spašavanje ljudi apsolutno nije nekakvo djelovanje na način kako se  to radi u ljudskom društvu, gdje se, nakon što netko u nečemu pogriješi, koriste ljudske metode da ga se ispravi. Bogovi su  milostivi i imaju najveću sposobnost opraštanja, i uistinu su odgovorni prema bićima, umjesto da se fokusiraju na postupke osobe u datom trenutku. To je zato što bogovi razbude biće na temeljnoj razini i potaknu Buddha-prirodu kod bića na temeljnoj razini. Stoga promatrajući stvari iz ove perspektive, vi i dalje trebate još intenzivnije raditi na objašnjavanju istine, i još uvijek trebate to raditi u još većoj dubini, učiniti to bolje i još solidnije raditi na tome; vi to apsolutno ne možete raditi samo površno. Samo onda kada to od srca radite, vi možete spasiti tako mnogo ljudi. Stoga, bez obzira kakve izgovore mali broj ljudi i neki ljudi s proturječnim motivima koriste da bi zaustavili Dafa učenike u informiranju ljudi o istini, oni smetaju, i to je zlo koje koristi ljudska bića da vam smetaju. Ljudi koji se tako ponašaju ili imaju iskrivljeno razumijevanje, ili su iskorišteni od strane zla, ili se radi o slučaju da neki ljudi s proturječnim motivima igraju negativnu ulogu. Objašnjavanje istine je nešto što vi morate raditi, i vi to morate raditi sve do kraja. To nije nešto što mi radimo u skladu s aranžmanima starih sila; mi potpuno negiramo sve od starih sila.
Ima još jedna stvar o kojoj želim govoriti. Kao što znate, kako se Dafa učenici neprestano kultiviraju dok potvrđuju Fa, mnoge loše stvari koje su se formirale među običnim ljudima postupno su uklonjene tijekom vašeg procesa kultiviranja, ali neke stvari su se samo smanjile, dok su mnoge stvare uistinu uklonjene. Znači da stvari, koje su smanjene, nisu potpuno uklonjene. Postoji razlog zašto ih se vi još uvijek ne možete potpuno riješiti, a to je upravo stoga da se vama ljudima omogući, prije postizanja Ispunjenja, da živite u običnom društvu, da spasite ljudska bića u običnom društvu i da radite stvari koje današnji Dafa učenici trebaju raditi. Međutim, budući da će se ove vezanosti često pokazati u vašem kultiviranju i vašem životu, one će se pokazivati u vašim riječima i djelima u različitim situacijama, i mogu se čak pokazati u svakoj vašoj pojedinoj misli tijekom vašeg svakodnevnog života. Kada se nađete pod utjecajem ljudske privezanosti, tada u tom trenutku, ili u tom kratkom razdoblju, ili po tom određenom pitanju, vaše ponašanje je isto kao i ponašanje običnog čovjeka. U slučaju da često ne uspijevate slijediti zahtijeve za Dafa učenike, kultivatore, niste li onda običan čovjek?

U redu je imati te ljudske stvari - kada ste u stanju obuzdati ih svojim postupcima, jačati vašu odlučnost, učvrstiti vaše ispravne misli, i dobro postupati, onda je upravo to kultiviranje. Bez tih stvari to se ne bi smatralo kultiviranjem. To je upravo jer vi imate te sićušne stvari da se možete kultivirati i učvrstiti vašu odlučnost u procesu kultiviranja, i kada ste u stanju kultivirati se u ovom složenom okruženju i usred ovog progona, vi još više pokazujete veličinu Dafa učenika. Tako te stvari funkcioniraju. Ali ako niste pažljivi, često puta će vas stvari na koje naiđete učiniti vrlo privezanim.

U stvari, dok Dafa učenici potvrđuju Fa, oni često između sebe raspravljaju da bi bolje informirali ljude o istini i bolje radili i druge stvari Dafa učenika. Vidjeli ste kako su se neki učenici ponašali, njihove ljudske privezanosti su prilično jake, tako da na neke učenike njihove ljudske privezanosti lako utječu. Primijetio sam da ova situacija traje već dugo, ali nisam sa vama o tome razgovarao, zato što su ove stvari koje radite na informiranju ljudi o istini i druge stvari koje radite da bi potvrdili Fa, sve jako bitne, tako da nisam želio da te stvari zbog toga popuste, i to je razlog zašto vam nisam o tome govorio do sada. Jeste li primijetili da mnogi naši učenici ne mogu prihvatiti kritiku od drugih? Čim ih se kritizira oni pobjesne i ne mogu to prihvatiti. To sada prilično loše izlazi na površinu. Razmislite o tome pažljivo. Vi čak ne možete primiti kritiku od mene, vašeg učitelja. Vi svi danas znate to da Učitelj uistinu radi stvari za vaše dobro i da sam vam dobrodušno objašnjavao Fa. Ako bi ja promijenio svoje ponašanje i obratio vam se grubo, vi to istog trena više ne biste bili sposobni prihvatiti, zaista. Neki ljudi kažu: "Kako god da mi Učitelj nešto kaže, ja sam sposoban to prihvatiti." Vi samo mislite da je to tako. Vaše kultiviranje mora biti solidno i odlučno, dakle vi uistinu morate ispuniti to mjerilo.

Znate li zbog čega je tako da mnoge stvari, mnoge privezanosti, ne mogu biti tek tako uklonjene? Zašto je to tako teško? Stalno vam govorim da čestice formiraju čestice iz nivoa u nivo od mikrokozmosa skroz do materije na površini. Da pogledate u krajnji mikrokozmos u tu tvorevinu koja je formirana onim čime je privezan vaš um, [vidjeli biste da] su to planine, goleme planine, načinjene od tvrde, poput granita stijene, i jednom kad su formirane jednostavno nema šanse za ljudsko biće da ih pomakne. Znate, u slučajevima mnogih kultivatora iz prošlosti, njihova sporedna duša je bila ta koja se kultivirala, njihovi učitelji nisu mogli uopće ništa učiniti u pogledu tih stvari, i zato oni nisu mogli, ni na koji način u svom kultiviranju zadržati svoje tijelo. To je zato što se nisu mogli osloboditi tih velikih planina, nisu mogli srušiti te velike planine. Jedino su mogli pokušati da ih obuzdaju – da ih obuzdaju dok su boravili u stanju meditacije (ding) ili u stanju bez-misli - ne dopustiti im djelovanje tijekom njihovog ljudskog životnog vijeka, i ne dopustiti tim mislima da se pojave tijekom njihovog kultiviranja. To je bilo sve što su oni mogli učiniti. Oni su pokušali učiniti sve što je moguće da spriječe da ta njihova strana koja se mogla kultiviranjem prosvjetliti, ne bude zahvaćena utjecajem, [oni su pokušavali]  izbjegavati da postanu tako loši da bi poticali te privezanosti, jer su ti loši utjecaji mogli učiniti da ne uspiju u kultiviranju i učiniti da padnu dole - oni su pokušavali spriječiti da stvari postanu tako loše. Zato su oni u određenom trenutku kada bi uspjeli doći do Ispunjenja, žurno odbacivali ovo tijelo. Oni to nisu mogli odgoditi čak ni za sekundu.

Kada se kultivator ne želi riješiti svojih privezanosti, on se prilično često pravda na način: "Ne želim čuti da me drugi ljudi kritiziraju, ali ako mi Učitelj nešto kaže, rado ću poslušati." Ali ako ti Učitelj nešto kaže, da li bi tada ta velika planina sama od sebe nestala? Da li bi se ta čvrsta stijena rastopila bez kultiviranja? Da sam to ja uradio za tebe, onda se to ne bi smatralo tvojim kultiviranjem, stoga ja to ne mogu učiniti, i ti to sam moraš otkloniti kultiviranjem. Postoje mnoge stvari koje vi ne možete učiniti, ali koje Učitelj može. Onda na koji način Učitelj to radi? To nije tako da čim stupimo u kontakt da ću ih ja za vas ukloniti. Kada su vaše ispravne misli stabilne i kada vi možete odbaciti te stvari, ja ih tada za vas uklanjam malo po malo; koliko god ste vi to u stanju raditi, toliko ću ih ja za vas ukloniti i smanjiti. (Aplauz) Ali s obzirom da ste vi kultivatori, vi se uistinu morate pridržavati zahtjeva za kultivatore. Iako vi, tu i tamo još ne možete u potpunosti tako postupati, vi trebate bar imati te ispravne misli i morate se kultivirati. 

Trenutačno mnogi studenti ne uočavaju [ove probleme] uopće. Zbog toga što se Učitelj, neko vrijeme, nije osvrnuo na ovu vrstu problema, mnogi ljudi su se stvarno prepustili ovim stvarima. O ovim stvarima sam govorio u Zhuan Falunu davno, i to su stvari na koje kultivator od početka treba dobro paziti. "Ne vratiti udarac kad si napadnut, i ne odgovarati drsko kad si napadnut pogrdama." nije samo nešto što kažete, zapravo, vi biste trebali ostati potpuno nedirnuti, i to je nešto što ste razumijeli iz Fa. Govorio sam vam da puno učite Fa, učite Fa, učite Fa, učite Fa....Ako ne pridajete važnost Fa-učenju, tada si te privezane stvari daju maha. Vi ne želite čuti neugodne stvari, vi želite čuti samo ugodne stvari, i [vi govorite ili se ponašate na način]: "Ja to ne mogu izdržati kada me drugi ljudi živciraju." Razmislite o tome, svi, nisu li obični ljudi ti, koji se, živeći u običnom svijetu, obaziru na zadovoljavanje tih ugodnih stvari i koji uživaju u slušanju ugodnih riječi? Vi ste kultivatori, da li vi onda želite te obične stvari? Reći ću vam, budući da ste vi kultivatori i da se nalazite među običnim ljudima, vi jednostavno morate slušati te neugodne riječi, i vi morate biti sposobni slušati te neugodne riječi. (Aplauz) U protivnom, ako vi čak niste riješili ova najosnovnija pitanja kultiviranja, kako biste mogli sebe zvati Dafa učenicima?

Ti si kultivator, zašto se onda ponekad poduže raspravljaš i odbijaš da uzmakneš? Zašto uvijek kažeš da je to zbog ponašanja drugih ljudi? Zašto je to tako, da kad god netko drugi nešto kaže da to djeluje na tebe? Zar ti ne bi trebao ostati miran pa čak i onda kada te netko i verbalno napadne? Mnogi od faktora koji doprinose sukobu uzrokovani su djelovanjem te stvari. Kad god netko pogodi tu stvar, ti postaneš nepromišljen i razdražljiv, čak i tvoje srce počne lupati, i u tom trenutku ti ne misliš na to da trebaš biti odgovoran prema Fa, već se samo naljutiš i ne možeš prijeći preko toga. Neki ljudi uvijek govore: "O, kako to da se ta osoba uvijek tako ponaša? Zašto je on takav prema svima?" A ima i onih koji kažu: "Oh, o njemu nitko nema pretjerano visoko mišljenje." Ali ako pitate mene, vašeg učitelja, svi vi ste u krivu. Kad nitko od vas više nije vezan za to da želi slušati ono što mu godi, kada nitko od vas nije pogođen kada ga se vrijeđa, vidite da li će on još uvijek biti takav. Upravo zato što vi ljudi imate te privezanosti, tamo postoje faktori koji pogađaju vaše privezanosti; i upravo zato što se te vaše privezanosti uskomešaju, vi postanete razdraženi; kada vi svi imate te privezanosti, događa se situacija da su svi iznervirani osobom koja pogađa njihove privezanosti. Ako možete svi zadržati mirno i postojano stanje uma dok vas napadaju teškim riječima, i ako uopće niste pogođeni tim, onda vidite da li ti faktori još postoje.

Nisam li vam rekao da se kultivatoru ništa ne događa slučajno? Nisam li puno puta govorio da bi kultivator trebao ostati nedirnut? Danas Učitelj u ljudskom svijetu ima samo pojavu fizičkog tijela, ali Učitelj ima mnogo, mnogo sposobnosti i ja imam bezbroj Zakonskih Tijela i svi oni rješavaju stvari koje trebaju biti rješene za Dafa učenike, oni rješavaju pitanja vezana za Fa-ispravljanje tijekom Fa-ispravljanja i čine mnoge, mnoge stvari. Ali ništa od toga se ne pokazuje ovdje. Ipak, ovo što sam vam ja govorio, su ispravni principi, Fa-istine kozmosa i Fa koji stvara Velika Prosvjetljena Bića. Vi ste Dafa učenici, pa što biste onda vi trebali tražiti i što biste vi trebali kultivirati? Jeste li čak zaboravili na te najosnovnije, najjednostavnije stvari? 

Da, vi objašnjavate istinu, i zauzeti ste radom na mnogim stvarima, i ima mnogo stvari za uraditi; to je pokazalo izvanrednu stranu Dafa učenika. Ali nemojte  zaboraviti da kultiviranjem otklonite najosnovnije stvari! To nije tako da možete reći "u kritičnom trenutku ću biti dovoljno dobar"– to nije nužno točno. Sukob se uvijek pojavi kada ga vi ne očekujete, tako da u kritičnom trenutku vi možda nećete biti dovoljno dobri, zato što to nije kako vi to zamišljate, niti je nešto što možete samo reći. Baš kao kada kultivirate Buddhinstvo, vi možete reći: "Kada se stvarno popnem tamo, garantiram da ću biti dovoljno dobar, i neću biti privezan nizašta." Ali kako ćeš biti dovoljno dobar, kada su ti tvoji faktori još uvijek tamo? Nećeš biti, i to je zato što je to kako je biće napravljeno. Kamen je kamen kamo god da ga stavite, a komad zlata je komad zlata kamo god da ga stavite.

Vi svi znate da za vrijeme vašeg kultiviranja, čak i kada ne razmišljate posebno o nečemu, loše misli se same pojave. A zašto je to tako? Nije li to tako zato što ta stvar tamo postoji? Kada se pojavi bilo kakav sukob ili se bilo što događa, rekao sam vam da ne samo da bi dva sudionika u sukobu trebali tražiti za razloge kod sebe već i bilo koja treća strana bi trebala razmisliti o sebi – zašto si upravo ti taj tko je sve to promatrao? Kada si ti izravan sudionik u konfliktu, to je još više takav slučaj, ali zašto ne želiš kultivirati sebe?

Danas sam ovo iznio, zato što sam osjetio da je došlo vrijeme da se osvrnem na to, i pomislio sam da bih mogao iskoristiti ovu priliku. Sada kada sam vam govorio o tome, vi trebate biti pažljivi s tim i trebate to shvatiti ozbiljno. Kao Dafa učenici koji potvrđuju Fa učinite svoje aktivnosti svetijim, i nemojte se ponašati kao obični ljudi. Kada običan čovjek radi Dafa stvari on samo skuplja blagoslove, ali stvari koje Dafa učenici čine da potvrđuju Fa predstavljaju vrijedan doprinos, tako da biste se vi trebali dobro Ispuniti.

Govorit ću o još jednom pitanju. Vi znate da će mnoge stvari Dafa učenika biti ostavljene za  budućnost; one neće neophodno biti ostavljene za ljudska bića, možda će one biti ostavljene negdje u kozmosu. Budući da vi potvrđujete Fa, vi istražujete možete li određene stvari uraditi na određene načine, i vi utirete put za budućnost. Iako se ove stvari manifestiraju ovdje na zemlji, u ovom ljudskom prostoru, ako ih povećate [tada ćete vidjeti] da se u različitim sferama one manifestiraju na druge načine. Svaki Dafa učenik mora napraviti i završiti svoj vlastiti put i vaši putevi u kultiviranju su svi različiti; drugim riječima, put kultiviranja svake osobe se razlikuje. Sva različita stanja različitih vrsta bića koja se nalaze na različitim nivoima kozmosa mogla bi se u određenoj mjeri manifestirati u vama, dakle sve to ovisi da li su putevi kojima ste išli potvrđujući Fa ispravni, dobri i da li će djelovati. To uključuje tako enormno velike faktore. 

Neki od vas posjeduju nadnaravne sposobnosti dok se kultiviraju; neki ljudi mogu vidjeti stvari, a neki ljudi mogu koristiti određene nadnaravne sposobnosti. Kao što sam upravo rekao, svatko ide drugačijim putem po kojem Dafa učenici trebaju ići, i putevi koje vi stvorite i koje dovedete do kraja imat će utjecaja na budućnost kozmosa. Onda mora postojati razlog zašto je nekom određenom Dafa učeniku dopušteno da ima nadnaravne sposobnosti dok se kultivira; to mora biti u svrhu polaganja temelja nečega za bića budućnosti. Tako su goleme odgovornosti Dafa učenika, odnosno, vi imate tako važne zadatke na svojim plećima! Postoje mnoge stvari o kojima vam nisam govorio, ili o kojima vam ne želim detaljno govoriti, da ne bi razvili svakojake privezanosti. 

Ako ti ljudi, koji imaju nadnaravne sposobnosti dok se kultiviraju, ne idu svojim putem kako treba, ako ih se ometa danas, sutra razviju iskrivljeno razumijevanje, a prekosutra opet dopuste da ih nešto izbezumi, tako da više ne razlikuju što je gore a što dolje, onda ću vam reći da niste dobro išli tim za vas uređenim putem. Takav put je bio uređen za tebe, zato što postoje takvi faktori u kozmosu, koji su tebi dati i tebi je povjereno da ideš tim putem. Razumijete li što mislim? (Aplauz) Međutim, mali broj učenika koji posjeduju nadnaravne sposobnosti nisu uspjeli ispuniti svoje velike zadatke i nisu radili kako treba. Oni su samozadovoljni vezano s to malo malih sposobnosti koje posjeduju i njihov problem čak nadilazi razmetanje tako da su neki od njih krenuli dugačkom zaobilaznicom, a neki od njih su  razvili iskrivljenja shvaćanja, a da toga još nisu ni svjesni! Vi ste propustili ispuniti veliko povjerenje koje vam je kozmos povjerio, i to nije mala stvar. Znači, kada si Dafa učenik, ti trebaš biti pažljiv u svakom pogledu. Kada Dafa učenici pogledaju unatrag na put kojim su išli, [oni će vidjeti da je] u različitim prilikama, svaka osoba išla svojim vlastitim putem, i da je postojao razlog čak i za vrstu posla kojim ste se bavili u ljudskom svijetu, način na koji ste živjeli, itd. 

Ovaj Fa koji vam danas ovdje predajem odnosi se na sve učenike, uključujući i one u Kini i one izvan Kine. Ovo su problemi koji su se pojavili sa cijelim tijelom. Dafa učenici su zapravo radili vrlo dobro dok su potvrđivali Fa tijekom ovog vremena, i postoje mnoge konkretne stvari o kojima ne želim govoriti, jer ću ja pričekati i pustiti vas da sami vidite ove zadivljujuće, čudesne i svete stvari. U ovom periodu, sve dok nepokolebljivo možete raditi tri stvari koje Dafa učenici trebaju raditi, vi ćete moći uspješno proći – vi ćete definitivno moći uspješno proći. (Aplauz) 

Reći ću ovo još jednom: Ja ne želim niti jednu osobu ostaviti iza sebe. To je zašto se Učiteljevo razmišljanje obično razlikuje od vašeg. Ponekad, za neke ljude vi mislite da su nepouzdani, za neke ljude mislite da ih se ne može spasiti, za određene ljude mislite da su ovo ili ono…ali moje razmišljanje je drugačije od vašeg. Znate, ja sam danas tako široko otvorio vrata za spasenje ljudi; stvari se odvijaju tako da, kada govorimo o poslovima kojima se bave živa bića u ljudskom društvu, ljudi obavljaju sve vrste poslova i ja želim spasiti svaku osobu. Sve dok netko uči Fa, ja ga želim spasiti, ja ne želim odbaciti te ljude. (Aplauz) Kada vi Dafa učenici razvijete još snažnije ispravne misli među sobom, to će biti nešto najveličanstvenije. Krenite svatko od sebe, hajde da uistinu učinimo naše okruženje vrlo ispravnim, i tada će se svi neispravni faktori rastopiti, i svi oni  učenici koji se nisu ponašali kako treba vidjet će gdje su pogriješili, i to će ih navesti da rade bolje.

Što se tiče ljudskih bića...kada danas u povijesti biće može dobiti Fa,  to nije obična stvar, on je tako sretan! Ali čim on izgubi Fa, znate li s čime se on suočava? To je nešto stvarno užasno, jer kada on ne uspije ispuniti velike odgovornosti i ogromne misije koje su bile njemu dodijeljene, tada, prema tome, to je nešto kao obrnuto od Ispunjenja jednog bića, i on će uistinu morati proći vrata ne-života. Vi ljudi ne možete samo ići i odbaciti čovjeka bez da se dovoljno potrudite. Bez obzira kakve greške je netko napravio, ili kakva je on osoba, ja mu još uvijek želim dati šansu. Naravno, u ljudskom društvu postoji, ipak, izvjestan broj ljudi koji nisu više dovoljno dobri, stoga ih samo pustite neka budu. Danas sam uglavnom govorio o tome da naši Dafa učenici trebaju raditi bolje i da bismo trebali cijeniti one koji su dobili Fa.  

Oni koji nisu radili kako treba, trebaju pažljivo razmisliti o ovim stvarima i trebaju biti sigurni da ne shvaćaju milosrđe Učitelja olako. Vi mi ne morate vjerovati; vi možete raditi stvari na svoj način. Ali ja sam više puta rekao da činjenica da se tako velika stvar događa u ljudskom društvu, da je tako veliki broj ljudi učinio to što je učinio u ljudskom društvu, i činjenica da ovaj Fa koji sam ja, Li Hongzhi, predavao, je nešto što su ljudi vijekovima uvijek željeli znati i što su željeli dobiti, ali nisu mogli, (aplauz) nijedna od ovih stvari se ne događa slučajno. Razmislite o tome mirno. Oni koji nisu dobro radili, pobrinite se za to da ne uništite svoj vječni život zbog vaše nerazumnosti i ljudskih privezanosti. 

To je sve što ću danas reći. Hvala. (Dug, oduševljen pljesak)

------------------ -----------------------------------------------------------------------------------------

